"Gospodina poate face ciorbă bună cu ingrediente puține". Declarație bizară a unui consilier al premierului despre spitalele în colaps
Avertisment fără precedent al Colegiului Medicilor din România. În exclusivitate pentru Digi24, șeful instituției spune că 3 din 10 spitale din țară mai au bani doar pentru salarii, nu și pentru tratarea pacienților. Daniel Coriu spune că aceste spitale, și vorbim despre zeci, au ajuns doar niște instituții sociale pentru angajați. De la Guvern, însă, lipsa banilor nu se vede Ba dimpotrivă, este tratată cu ironie: ciorba poate ieși bună și cu ingrediente puține dacă gospodina e pricepută!, spune un oficial. Între timp, tot mai mulți manageri anunță că spitalele pe care le conduc vor intra în colaps. Cum am ajuns în această situație, vedem azi într-un nou episod al campaniei Pacient în România.